Ата-ананың сөзі —
Айдын жолдың өзі.
Ақылдының сөзі —
Ақ дарияның өзі.

Әрбір ата-ана өз перзентінің әдепті, саналы, иманды да ибалы, Отанының сүйікті және кішіпейіл азаматы болып жетілуін қалайды. Ата-ана перзентінің жақсы азамат болып жетілуі үшін өз отбасында балаларын тәрбиелеудің нәзік жақтарының зандылықтарын білуі шарт. Сыйластық, түсіністік, үлкен жауапкершілік сезімдері бар отбасы – бақытты отбасы. Бақытты отбасында ғана ата-ана және олардың өзара қатынасы мазмұнды, берілген тәрбие сенімді және негізді. Бала тәрбиесінің алғашқы алтын қазығы – туған ұясы, өз отының басындағы тәрбиесі, тілі. Қазақтың: «Баланың бас ұстазы – ата-ана», «Балапан ұяда не көрсе, ұшқанда соны іледі» – дегендей, есікіріп, тілі шыға бастасымен-ақбаланы байсалды, ұғымпаз, тілалғыш етіп баулыған жөн.

N9 қазақ орта мектебінде 22 қыркүйек күні 5-6-7 сыныптардың ата-аналарына арналған Республикалық ата-аналар конференциясы "XXI  ғасырдағы Қазақстандық ата-ана: өз балаңа үлгі бол" тақырыбында жиналыс болып өтті. Жиналысты директордың ТІЖ орынбасары Мадиярова Зауреш Шугаевна жүргізді. Жиналысты мектеп директоры Жиенбаев  Испан Жунусович ашып, ата-аналарды құттықтап, баяндама жасады.

Конференцияда "Отбасының құндылықтарды ілгерілету жəне нығайту»: бала тəрбиесі үшін отбасы берекесінің маңыздылығы" тақырыбында Шабарова Ұлпан Мунировна баяндама жасап, ата-аналарды топқа бөліп тренинг өткізді. Жасөспіріммен қалай байланыс орнатуға болады: сауатты тəрбиенің 12 ережесімен Кузербаева Гүлбану Изтілеуовна жəне Онайбаева Гульбаршин Тулегеновна таныстырып, тренинг өткізіп, ата -аналармен əңгіме жүргізді. "Жасөспірімнің ақпараттық қауіпсіздігін қамтамасыз ету. Интернет-тəуелділік қалыптасуының алдын алу бойынша шаралар" жайлы Примова Айгуль Оразбаевна бейнеролик көрсетіп, ал ата-аналар жағдаяттың шығу жолдарын тауып пікір алмасты. "Жасөспірімдер ортасындағы девианттық мінез-құлқының алдын алу "тақырыбына Арапов Сарсенбай Октябревич баяндама жасады.  Сулейменова Айгуль Хабибуллиевна" Кəмелетке толмағандардың суицидтік мінез-құлқының алдын алу" тақырыбында  ата-аналармен сұхбат жүргізді. Тарих пəнінің мұғалімі Қожахметова Нұргүл Темірбаевна кері байланыс арқылы қорытынды жасаса, психолог маманы Нигметова Сандуғаш Аманбаевна ата-аналарды қарсыалып ата-аналарға сауалнама жүргізді, брошюралар таратты. Жиналыс соңында ата - аналар конференциядан алған əсерлері жайында өз ойларын айтты.

Бала жетесіз болса, ата-анасын жерге қаратады.
Бала жетелі болса, ата-анасын елге қаратады.

**Директордың ТІЖ орынбасары: З. Ш. Мадиярова**